మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
చైతు కూడా 'నిన్నే పెళ్ళాడతా' అంటున్నాడు!
అలనాటి హీరోలు నటించిన సినిమాల టైటిల్స్‌ను, పాటలను ప్రస్తుతం ఉన్న మన కుర్ర హీరోలు తమ సినిమాల్లో తెగ..
| Updated:
Sep 5, 2016, 04:18PM IST
అలనాటి హీరోలు నటించిన సినిమాల టైటిల్స్‌ను, పాటలను ప్రస్తుతం ఉన్న మన కుర్ర హీరోలు తమ సినిమాల్లో తెగ వాడేసుకుంటున్నారు. రీమిక్స్ చేయడానికి అసలు వెనకడుగు వేయట్లేదు. టైటిల్స్ విషయంలో కూడా అంతే.. తాజాగా నాగచైతన్య కూడా తన తండ్రి నటించిన సినిమా టైటిల్ మీద మనసు పడ్డాడని సమాచారం. నాగార్జున కెరీర్‌లో ఓ మైలు రాయిగా నిలిచిన చిత్రం 'నిన్నే పెళ్లాడతా'. కృష్ణవంశీ డైరెక్ట్ చేసిన ఈ సినిమా ప్రేమ, కుటుంబ ఆప్యాయతలతో కూడిన మంచి కుటుంబ కథా చిత్రం. అప్పట్లో ఈ సినిమా బ్లాక్‌బస్టర్ హిట్ అయింది. ఈ సినిమా టైటిల్ అంటే నాగచైతన్యకు చాలా ఇష్టమట. అందుకే ఇప్పుడు తను చేయబోయే సినిమాకు టైటిల్‌గా 'నిన్నే పెళ్ళాడతా'ను పెట్టుకోవాలని చైతు భావిస్తున్నాడు. కల్యాణ్ కృష్ణ దర్శకత్వం వహిస్తోన్న ఈ చిత్రానికి మొదట 'కళ్యాణం' అనే టైటిల్‌ను అనుకుంటున్నట్లు వార్తలొచ్చాయి. కానీ వాటిల్లో నిజం లేదని కల్యాణ్ కృష్ణ తేల్చేశాడు. 'కళ్యాణం' కాదు అని కళ్యాణ్ కృష్ణ ఇచ్చిన స్టేట్‌మెంట్ కూడా 'నిన్నే పెళ్లాడతా' అనే టైటిల్‌నే పెడతారనే వార్తలకి బలం చేకూరుస్తోంది.